Konstabel skiet man, toe homselfArgieffoto Foto: SAPD, Facebook ŉ Polisiekonstabel het glo ŉ 23-jarige man doodgeskiet voor hy sy dienspistool na homself gedraai en selfmoord gepleeg het. Sers. Noloyiso Rwexana, woordvoerder van die polisie, het gesê ŉ saak van moord word ondersoek en ŉ geregtelike doodsondersoek is geopen ná die voorval Saterdag in Khayelitsha. “Die 27-jarige konstabel was aan diens ten tyde van die voorval. Hy was aan die Philippi-polisie verbonde.” Rwexana het geen verdere besonderhede bekend gemaak nie en gesê die presiese omstandighede rakende die voorval word ondersoek.